

RĪGAS DAUGAVGRĪVAS PAMATSKOLA

Parādes iela 5C, Rīga, LV-1016, tālrunis 67432168, fakss 67430210, e-pasts rdgps@riga.lv

IEKŠĒJIE NOTEIKUMI

Rīgā

|  |  |
| --- | --- |
| 09.11.2023. |  Nr.PSD-23-6-nts |

# Kartība par Rīgas Daugavgrīvas pamatskolas izglītojamo, pedagogu un vadītāja rīcību konfliktsituācijas un gadījumos, ja tiek konstatēta fiziska vai emocionāla vardarbība

*Izdota saskaņā ar Valsts pārvaldes iekārtas likuma*

 *72.panta pirmās daļas 2.punktu un*

*Ministru kabineta 2023. gada 22. augusta noteikumu*

 *Nr. 474 “Kārtība, kādā nodrošināma izglītojamo profilaktiskā*

 *veselības aprūpe, pirmā palīdzība un drošība izglītības iestādēs*

 *un to organizētajos pasākumos” 15.punktu*

# Vispārīgie jautājumi

1. Kartība nosaka, kā tiek konstatēti un risināti vardarbības gadījumā radušies konflikti Rīgas Daugavgrīvas pamatskola (turpmāk - Skola) starp izglītojamiem, starp izglītojamo un pedagogu vai citu Skolas darbinieku, kā arī starp pedagogu vai citu Skolas darbinieku un izglītojamā vecākiem vai likumiskajiem aizbildņiem.
2. Kartības mērķis ir novērst fizisku vai emocionālu vardarbību.

2.1. Emocionāla vardarbība — pašcieņas aizskaršana vai psiholoģiskā ietekmēšana, draudot, lamājot, pazemojot, ņirgājoties, atraidot, ignorējot, vai citādi kaitējot emocionālajai labsajūtai un attīstībai;

2.2. Fiziska vardarbība - veselībai vai dzīvībai bīstams apzināts spēka pielietojums saskarsmē, ietverot sevī tādas darbības, kā sišana, purināšana, dedzināšana, kniebšana, griešana.

1. Kartībā noteiktas konkrētas darbības, kas izstrādātas, lai Skola risinātu konflikta un vardarbības situācijas, kā arī veiktu prevencijas pasākumus gadījumos, kad izglītojamais bez attaisnojoša iemesla neapmeklē izglītības iestādi, saistībā ar iespējamu pret izglītojamo verstu vardarbību.
2. Vardarbības pret izglītojamo novēršanai Skola papildus ievēro Valsts bērnu tiesību aizsardzības inspekcijas 2008.gada 8.oktobra metodiskos ieteikumus „Izglītības iestādes, sociālā dienesta, bāriņtiesas un citu iestāžu kompetence starpinstitucionālajā sadarbībā, veicot preventīvo darbu un risinot vardarbības gadījumus pret bērnu”, kas nosaka rīcības shēmas un veicamos pasākumus gadījumos, kad pastāv aizdomas par iespējamiem bērnu tiesību pārkāpumiem, saistībā ar vardarbību pret izglītojamo.
3. Konflikts šis kartības izpratne ir pretēju mērķu, interešu, pozīciju, viedokļu vai uzskatu sadursme, emocionāli spēcīgs, grūti atrisināms problēmu saasinājums, nopietnas nesaskanas, strīds, kurā vienas puses interešu īstenošana reāli vai šķietami izslēdz otras puses interešu īstenošanu.

# II. Izglītojamā rīcība, ja viņš kādas personas darbībā saskata draudus

1. Ja izglītojamais kādas personas darbībā saskata draudus savai drošībai, izjūt vai piedzīvo pazemojumu, cieņas un goda aizskārumu, viņš nekavējoties informē par to jebkuru Skolas pedagogu vai darbinieku (priekšmeta skolotāju, klases audzinātāju, Skolas atbalsta komisijas personālu, Skolas vadību vai tuvumā esošu Skolas tehnisko darbinieku).
2. Ja izglītojamais guvis traumu, viņš pats vai notikušā aculiecinieki vērsās pie Skolas medicīnas darbinieka. Medicīnas darbinieks noskaidro, kādos apstākļos gūta trauma un sniedz cietušajam pirmo medicīnisko palīdzību savas kompetences ietvaros. Ja trauma gūta konfliktsituācijas laikā vai izglītojamais apgalvo, ka traumu guvis kāda cita izglītojamā apzinātas darbības rezultātā, Skolas medicīnas darbinieks par notikušo ziņo sociālajam pedagogam, Skolas atbalsta personāla komisijas darbiniekam vai Skolas vadībai.
3. Ja izglītojamais kādas personas darbībā saskata draudus citu personu drošībai, viņš, izvērtējot situāciju, ziņo jebkuram Skolas darbiniekam par notikušo. Skolas darbinieks informē klases audzinātāju, Skolas atbalsta personālu un/vai, nepieciešamības gadījumā, Skolas vadību.

# III. Skolas pedagogu, atbalsta personāla un vadības rīcība, ja tiek konstatēta fiziska vai emocionāla vardarbība pret izglītojamu

1. Ja konstatēts konflikts starp izglītojamajiem, kura laikā saskatāma fiziska vai emocionāla vardarbība, tiek veiktas šādas darbības:
	1. Pedagogs vai jebkurš skolas darbinieks, kurs konstatējis vardarbības faktu, nekavējoties par to ziņo izglītojamā klases audzinātājam, Skolas sociālajam pedagogam vai Skolas vadībai;
	2. Konfliktā iesaistītie izglītojamie raksta situācijas izklāstu un konfliktam piesaistītais pedagoģiskais personāls (klases audzinātājs, mācību priekšmeta skolotājs, sociālais pedagogs, skolas psihologs, Skolas vadība) izvērtē situāciju un veic sociālpedagoģisku darbu ar konfliktā iesaistītajām pusēm. Par konfliktsituāciju un veiktajām darbībām tā risināšanā tiek informēti izglītojamo vecāki;
	3. Ja konflikta rezultātā kāds no izglītojamajiem ir fiziski cietis, tad cietušā apskati veic Skolas medicīnas darbinieks, kurs informē iesaistīto izglītojamo vecākus par cietušā veselības stāvokli un, ja ir tāda nepieciešamība, izsauc neatliekamo medicīnisko palīdzību. Konflikta risināšana turpinās pēc konfliktā iesaistīto pušu atgriešanās Skolā, aicinot uz sarunu izglītojamos, izglītojamo vecākus (likumiskos pārstāvjus), klases audzinātāju, Skolas atbalsta personālu un Skolas vadību.
	4. Pēc notikuma izvērtēšanas, ja tiek konstatēts, ka arī turpmāk izglītojama uzvedība apdraud savu un pārējo izglītojamu drošību, veselību un dzīvību, Skolas vadītājs, lemj par mācību nodrošināšanu citā telpā un saskaņo savu tālāku rīcību ar Skolas dibinātāju un bērnu tiesību aizsardzības iestādēm, saskaņā ar Ministru kabineta 2017.gada 12. septembra noteikumiem Nr.545 „Noteikumi par institūciju sadarbību bērnu tiesību aizsardzībā”.
	5. Konfliktā iesaistīto izglītojamo klases audzinātājs piesaista skolas psihologu un sociālo pedagogu mikroklimata izpētei un uzlabošanai klase kopumā;
	6. Saskaņojot ar vecākiem, cietušajam tiek piedāvāta iespēja saņemt skolas psihologa individuālas konsultācijas. Ar izglītojamo, kurs vardarbīgi izturējies, klases audzinātājs, sociālais pedagogs, skolas psihologs veic individuālas pārrunas, lai noskaidrotu izturēšanās iemeslus, veicinātu izpratni par viņa rīcības sekām. Arī viņam, saskaņojot ar vecākiem, tiek piedāvāta iespēja saņemt skolas psihologa individuālas konsultācijas;
	7. Ja konfliktsituācija nav atrisināta vai konflikti atkārtojas, tad, pamatojoties uz pedagoga, klases audzinātāja, cita skolas darbinieka vai izglītojamā vecāku rakstisku iesniegumu, skolas vadītājs aicina konfliktā iesaistīto izglītojamo vecākus uz sarunu, kuras laikā cenšas konfliktu atrisināt;
	8. Konflikta risināšanā Skola var piesaistīt citu atbildīgo institūciju specialistus, rīkojot starpinstitucionālo sanāksmi;
	9. Ja konflikts turpinās vai atkārtojas, sociālais pedagogs, ar skolas vadītāja akceptu, informē par radušos situāciju atbildīgās pašvaldības institūcijas (Sociālo dienestu vai Bāriņtiesu);
	10. Ja tiek konstatēti fakti, kuri var tikt klasificēti kā administratīvi vai krimināli sodāma rīcība, Skola par notikušo informē Valsts policiju.

# IV. Konflikts starp izglītojamo un Skolas darbinieku

1. Ja noticis konflikts starp izglītojamo un pedagogu vai citu Skolas darbinieku, kurā saskatāma fiziska vai emocionāla vardarbība pret pedagogu vai skolas darbinieku, tiek veiktas šādas darbības:
	1. Ja Skolas pedagogs uzskata, ka konflikta risināšanā nav nepieciešams piesaistīt Skolas vadību vai Skolas atbalsta personālu, viņš informē par konfliktu izglītojamā vecākus un, uzaicina viņus uz trīspusēju sarunu;
	2. Ja konfliktu neizdodas atrisināt, neiesaistot Skolas vadību, saruna ar konfliktā iesaistītajām pusēm notiek pie Skolas sociāla pedagoga un/vai skolas vadītāja, piedaloties, abām konfliktā iesaistītajām pusēm, izglītojamā vecākiem un psihologam, ar mērķi kopīgi rast konflikta risinājumu;
	3. Ja izlīgums starp konfliktā iesaistītajām pusēm netiek panākts un tiek konstatēta tāda vainojamās personas rīcība, kurā saskatāmas administratīvi vai krimināli sodāma nodarījuma pazīmes, konfliktā cietusi puse par notikušo rakstiski informē Valsts policiju.
2. Ja viena un tā pati persona sistemātiski (vairāk kā divas reizes) izraisa konfliktu, realizē fizisku un emocionālu vardarbību pret izglītības iestādes darbinieku, iestādes vadītājs ziņo par situāciju atbildīgajām institūcijām (Valsts policijai, Valsts bērnu tiesību aizsardzības inspekcijai).

# V. Iespējamie bērnu tiesību pārkāpumi ārpus skolas

# Bērnu tiesību pārkāpumi, par kuriem klases audzinātājs nekavējoties ziņo Skolas sociālajam pedagogam un Skolas vadītajam:

* 1. aizdomas, ka izglītojamais cieš no emocionālas, fiziskas vai seksuālas vardarbības;
	2. saņemta informācija, ka izglītojamais nav nakšņojis mājās;
	3. ir novērojamas izmaiņas izglītojamā uzvedība (uzvedība kļuvusi izaicinoša, rupja, izglītojamais noslēdzies sevī, ir drūms);
	4. izglītojamam nav sezonai piemērots apģērbs, trūkst nepieciešamo mācību līdzekļu, vai arī viņš nav paēdis;
	5. izglītojamais ilgstoši kavē skolu bez attaisnojoša iemesla u.t.l.
1. Šīs kartības 12.punktā minētajos gadījumos, Skola veic šādas darbības:
	1. klases audzinātājs sazinās ar vecākiem, lai noskaidrotu bērnu tiesību pārkāpumu cēloni;
	2. klases audzinātājs uzklausa izglītojamā viedokli par situāciju;
	3. klases audzinātājs, sadarbībā ar citiem Skolas pedagogiem un iesaistītajiem profesionāļiem, veic izglītojamā novērošanu klasē un starpbrīžos.
2. Ja vecāki ir informēti par bērnu tiesību pārkāpumu gan mutiski, gan rakstiski (sagatavojot oficiālu vēstuli), bet bērnu tiesību pārkāpumi turpinās, klases audzinātājs nedēļas laikā informē Skolas sociālo pedagogu un Skolas vadītāju.
	1. Sociālais pedagogs, sadarbībā ar skolas atbalsta personālu, klases audzinātāju un vecākiem, analizē bērna tiesību pārkāpumu cēloņus;
	2. Pēc iegūtās informācijas apkopošanas, tā tiek nodota skolas vadītājam, kurš tālāk lemj par sazinu ar izglītojamā vecākiem un atbildīgo bērnu tiesību aizsardzības institūciju piesaistīšanu situācijas noregulēšanai.

Direktore O.Seļutina

Dubovs 26133703